คือตอนนี้มีอาการเหมือนจะเป็นทอนซิลอักเสบเป็นหนอง ซึ่งปกติจะเป็นประมาณปีละ 2 ครั้ง ก็เลยจำเป็นต้องทานยาamoxiclav / curam ที่มี ​amoxicillin กับ clavulanateแต่เนื่องจากเมื่อวันที่ 11 มิถุนายน พึ่งไปฉีดวัคซีน sinovacมาเข็มแรก และมีนัดฉีดเข็ม 2 วันที่ 2 กรกฎาคมที่จะถึงนี้ ก็เลยมีความกังวลใจค่ะ ว่าสามารถทานยาamoxicillin กับ clavulanateได้หรือไม่คะ
สวัสดีค่ะ ยา amoxicillin กับ clavulanate เป็นยาปฏิชีวนะกลุ่มเพนิซิลลิน ซึ่งจะใช้ในการรักษาโรคที่มีสาเหตุการติดเชื้อมาจากแบคทีเรีย เช่น การติดเชื้อเกี่ยวกับทางเดินหายใจ ทางเดินปัสสาวะ หู คอ จมูก และผิวหนัง เป็นต้น เป็นยาที่ต้องใช้ภายใต้การดูแลของแพทย์ และต้องกินให้ครบตามที่แพทย์สั่งซึ่งยาตัวนี้ ไม่ได้มีผลต่อระบบภูมิคุ้มกัน หรือการสร้างภูมิคุ้มกันของร่างกายหลังรับวัคซีน จึงน่าจะสามารถใช้ร่วมไปกับการรับวัคซีนได้อย่างปลอดภัย ในปัจจุบันยังไม่มีข้อมูลทางการแพทย์ว่าการรับประทานยาฆ่าเชื้อชนิดนี้จะส่งผลใดๆต่อวัคซีน หรือวัคซีนจะส่งผลใดๆต่อยาค่ะ